**Протез-ортопедия мосламалари ва реабилитация қилиш тизимини такомиллаштириш чора-тадбирлари белгиланди**

“Муҳтож шахсларни протез-ортопедия мосламалари ва реабилитация қилишнинг техник воситалари билан таъминлаш тизимини такомиллаштириш чора-тадбирлари тўғрисида”ги Президент Қарори (ПҚ-88-сон, 27.02.2024 й.) қабул қилиинди.

Ушбу ҳужжат билан

2027 йил 1 январга қадар протез мосламалари ва уларнинг бутловчи, эҳтиёт қисмларини Ўзбекистон ҳудудига олиб киришда ҚҚСдан озод қилиш белгиланди.

Шунигндек, 2024 йил 1 майга қадар Тошкент шаҳри ва Самарқанд вилоятида, 2024 йил 1 октябрга қадар республиканинг бошқа барча ҳудудларида муҳтож шахсларни протез мосламалари ва реабилитация воситалари билан ваучер асосида таъминлаш тартиби жорий этилади, унга мувофиқ:

муҳтож шахсларни протез мосламалари ва реабилитация воситалари билан таъминлаш электрон тижорат орқали амалга оширилади;

электрон тижорат орқали протез мосламалари ва реабилитация воситаларига буюртма бера олмайдиган муҳтож шахсларга “Инсон” ижтимоий хизматлар марказлари ва ижтимоий ходимлар томонидан кўмак бериб борилади;

ваучер асосида реабилитация қилишнинг техник воситаларини ўзининг электрон савдо майдончасида реализация қилиш истагини билдирган электрон савдо майдончасининг операторлари Ижтимоий ҳимоя миллий агентлиги томонидан жалб этилади;

ваучер қиймати билан сотиб олинган протез мосламалари ва реабилитация воситаларининг нархи ўртасида ҳосил бўлган салбий фарқ муҳтож шахсларнинг ўз ҳисобидан қопланади, ижобий фарқ ҳосил бўлганда эса муҳтож шахсларга унинг 20 фоизини рағбатлантириш сифатида олиш имконияти тақдим этилади. Бунда, мазкур рағбатлантириш маблағлари жисмоний шахсларнинг солиқ солинадиган жами даромадлари таркибига киритилмайди.